open-index/open-wikipedia-markdown huggingface dataset:
Norsk audiovisuell oversetterforening

**Norsk audiovisuell oversetterforening** (NAViO) er en fagforening som organiserer oversettere innen audiovisuelle medier, hovedsakelig innen kinematografisk-, fjernsyns-, video-, DVD- og internettmarkedene, det vil si som arbeider med oversetting og teksting av utenlandske filmer og liknende.

NAViO ble etablert 15. oktober 1997. 156 oversettere er medlemmer av NAViO (2025).

Foreningen delte fra 2005 til 2021 årlig ut Teksterprisen for fremragende audiovisuell oversettelse. Teksterprisen ble i 2022 erstattet av Tekstiaden. Tekstiaden en konkurranse der alle deltakerne oversetter og tekster den samme videosekvensen innenfor samme tidsperiode.

## Hovedformål
NAViO har følgende hovedformål:
* å samle oversettere som arbeider innen audiovisuelle medier
* å ivareta medlemmenes økonomiske fellesinteresser
* å fremme medlemmenes faglige utvikling og sosiale utveksling
* å arbeide for anerkjennelse av tekstere som faggruppe
* å gjøre synlig den kulturelle betydningen av arbeidet som oversettere innen audiovisuelle medier utfører

## Foreningens ledere

## Eksterne lenker
*
Konsmo

**Konsmo** (uttales *Kånsmo*) (med tettstedsnavn **Helle**) er ei innlandsbygd, Helle var frem til 2017 et tettsted i Audnedalen i Lyngdal kommune i Agder (tidligere Vest-Agder). Konsmo var tidligere egen kommune, og var en del av Audnedal kommune fra 1964 til 1.januar 2020, da Audnedal ble slått sammen med Lyngdal og ble en del av (nye) Lyngdal kommune.

Konsmo kirke er korsbygd (1802) med 400 plasser. Den ble restaurert i 1952. I den kirkelige organisering er Konsmo et sogn i Nord-Audnedal prestegjeld, tilhørende Mandal prosti i Agder og Telemark bispedømme.

I Konsmo er stier fra barnevandringene i årene 1830 til 1910 holdt i hevd, og det er også reist en skulptur for å minne om hardere tider med barnearbeid i Norge, samt opprettet et eget barnevandrermuseum.

Konsmo har pr 2024: Barneskole med flerbrukshall og bibliotek, Spar matbutikk med bensinpumper, Konsmoparken med frisbeegolfbane og badeplass, Motorbane, Legesenter, Audnedal stasjon og skytebane. (Ungdomsskole og Videregående skole på Byremo) 

## Historie
*1837: Konsmo er en del av Audnedal formannskapsdistrikt sammen med Vigmostad, Spangreid og Valle.
*1844: Konsmo og Vigmostad skilles ut og blir Nord-Audnedal kommue.
*1911: Konsmo blir egen kommune.
*1964: Konsmo blir del av Audnedal kommune sammen med Grindheim og litt av Bjelland.
*2020 Audnedal kommune går inn i Lyngdal kommune.

De eldre kommunale arkivkildene for kommunen finnes i dag hos Arkivsenter sør IKS. Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.

## Referanser


## Eksterne lenker
*
Espen Haavardsholm

**Espen Linge Haavardsholm** (født 1945) er en norsk forfatter. 

Han vokste opp i Oslo og København og debuterte som 21 åring med novellesamlinen *Tidevann* (1966). Han  fikk sitt gjennombrudd med *Zink* (1971) og har senere utgitt romaner, dikt, essay, biografer m.m. Blant de mest sentrale romanverkene er trilogien om *Nils Hå*. Som biograf har han blant annet skrevet om Aksel Sandemose (1988), om motstandsmannen og morfaren Martin Linge (1993) og Johan Borgen (2000). 

Haavardsholm var en av de sentrale forfatterne rundt det litterære tidsskriftet *[[Profil]]* på slutten av 1960-tallet og begynnelsen av 1970-tallet. I 1977 fullførte han filologisk embetseksamen (cand. philol.) med norsk hovedfag ved Universitetet i Oslo.

Hans to noveller *Zink* og *Istykker* var utgangspunkt for filmen *[[Det andre skiftet]]* fra 1978.

Han er tildelt Gyldendals legat (1970) og Aschehougprisen (2006).

## Familie
Han er sønn av psykolog Borger Haavardsholm (1919–2007) og psykiater Kari Gunhild Abigael Vogt Linge (1918–2003), datter av motstandsmannen Martin Linge. På farssiden var han nevø av forfatter Haavard Haavardsholm (1924–1981), mens kunstneren Frøydis Haavardsholm var kusina til farfaren. Espen Haavardsholm var i sitt første ekteskap gift med forfatteren Liv Køltzow.  

## Politikk
Haavardsholm var et aktivt medlem av AKP(m-l).

## Bibliografi
* 1966 *Tidevann* (novellesamling)
* 1968 *Munnene* (roman)
* 1969 *Kartskisser* (essaysamling)
* 1970 *Den avskyelige snømannen* (novellesamling)
* 1971 *Zink* (lesestykker)
* 1973 *Grip dagen* (diktsamling)
* 1975 *Historiens kraftlinjer* (roman)
* 1978 *Boka om Kalle og Reinert* (roman)
* 1980 *Drift* (roman)
* 1981 *Svarte fugler over kornåkeren* (historier)
* 1983 *Store fri* (roman)
* 1986 *Roger, Gult* (roman)
* 1988 *Mannen fra Jante* (portrett av Aksel Sandemose)
* 1990 *Huleskyggen* (roman)
* 1993 Litteraturhistorie for den videregående skolen
* 1993 *Martin Linge – min morfar* (biografi)
* 1994 *Ikke søkt av sol* (roman)
* 1995 *Taushetens pris* (essaysamling)
* 1996 *Det innerste rommet* (roman)
* 1996 *Essays i utvalg* (essaysamling)
* 1998 *Italienerinnen* (roman)
* 2000 *Øst for Eden* (En biografi om Johan Borgen)
* 2001 *Lilit* (roman)
* 2002 *Noveller om ungdom* (novellesamling)
* 2004 *Gutten på passbildet* (roman)
* 2006 *Tjue* (roman)
* 2008 *Bildet på baksiden* (roman)
* 2010 *Et rom i flammer* (biografier og memoarer, Oktober)
* 2011 *Besøk på Ekely* (roman)
* 2012 *Dødsøyeblikket* (noveller, Oktober)
* 2014 *Til Nuuk* (roman, Oktober)
* 2015 *Svarte natta* (noveller, Oktober)

## Referanser


## Eksterne lenker
* NRK: Lydfiler med Espen Haavardsholm
* Espen Haavardsholm i NRK Forfatter
* Guri Kulås: ''For forfattar og 75 års jubilant Espen Haavardsholm ligg vona for framtida i praktiske løysingar, ikkje i idear.'' - Portrettintervju i Klassekampen 10. februar 2020
* Digitaliserte bøker av Haavardsholm og om Haavardsholm hos Nasjonalbiblioteket
Rode

**Rode** var i tidligere tider:

a) et mye brukt flate- og lengdemål i Skandinavia, også i Norge

b) et administrativ område

c) et gresk kvinnenavn som betyr rose. Har også latinsk opphav og betyr da «kvinne fra Rhodos». Navnet finnes i Bibelen - Apostelens gjerninger 12.13.

## Flatemål
En rode tilsvarte 1/100 mål eller 100 kvadratfot. Størrelsen varierte således med fotens lengde. Da metersystemet ble innført i Norge ble en rode lik 9,8439062 kvadratmeter.

## Lengdemål
Som lengdemål tilsvarte en rode opprinnelig 5 alen, og har således variert fra 2,765-3,163 meter (avhengig av hva alnet ble regnet som). Da metersystemet ble innført i Norge ble en rode lik 3,1375 meter (tilsvarende 10 fot à 0,31375 m).

## Administrativ inndeling
En rode blir i dag regnet som den minste administrative inndelingen i en kommune, og brukes således fortsatt i Norge som benevnelse. Kommunene deles vanligvis inn i et antall roder, som har særlig betydning i forbindelse med valg. En rode kan for eksempel være 2-6 kvartal i størrelse.

Flere norske byer ble delt inn i roder på 1600-tallet, for eksempel Bergen hadde 24 roder senest fra 1657 http://digitalarkivet.uib.no/sab/stroek.htm. Borgerne i hver rode hadde ansvar for en rekke fellesoppgaver, vakthold, orden, brannforebygging og brannslokking, dels ble oppgavene utført på dugnadsbasis dels som skattlegging.

## Se også

* Norske måleenheter
Liste over øyer i Norge

**Liste over øyer i Norge** omfatter større øyer i Kongeriket Norge. Norges øyer i saltvann utgjør 85&nbsp;360&nbsp;km² (Bouvetøya, Peter I Øy  og øyene på kysten av Dronning Maud Land inngår ikke i Kongeriket og inngår således ikke i dette arealet).
## 100 største øyer (hovedlandet)
Liste viser de 100 største øyene i Norge (hovedlandet) rangert etter areal. Kartverket regner Bømlo som to øyer der den minste delen kalles Bømlo-2.  Da Spangereidkanalen var gravd ut 2007 ble Lindesneset omdefinert fra en halvøy til en øy av Statens kartverk. I februar 2008 ble Lindesnes fortsatt å regne for Norges sørligste punkt på fastlandet. Tunøya, som er en innlandsøy i elv (fluvial øy) i Sarpsborg, er 80,67 km2 og er ikke med Kartverkets liste. Rolvsøy i Østfold har et areal på 60,51 km2; den dannes av Glommas nedre løp og er ikke med på Kartverkets liste. Disse 100 øyene har et samlet areal på  km2.

## Andre øyer

## Svalbard, Jan Mayen og Norges biland
Svalbard og Jan Mayen inngår i Kongeriket Norge. Disse øyene er adskilt fra fastlandet av store åpne havområder. Disse medregnet er Spitsbergen, Nordaustlandet og Edgeøya de tre største øyene i Norge.

## Fotnoter

# Jan Mayen er ikke formelt underlagt Nordland fylke, men administreres av Fylkesmannen i Nordland.
# Fylkets største delte øy.
# Fylkets største øy.
# Kalles også Kjerkøy.
# Kalles også Otrøya.
# Norges største øy i ferskvann.
# Norges største fluviale øy (øy i elv).
# Høyden på Kvitøyjøkelen er målt på toppen av iskappen.
# Øy i ferskvann (Innlandsøy).
# Innlandsøy i ei elv (fluvial øy).

## Se også

* Norges geografi
## Referanser


## Eksterne lenker
* http://kartverket.no/Kunnskap/Fakta-om-Norge/Storste-oy/Tabell/
Infrastruktur

**Infrastruktur** er den underliggende strukturen som trengs for å få samfunnet til å fungere mer eller mindre effektivt. Dette innbefatter blant annet veier og gater, flyplasser, havner (og farleder med fyrtårn, sjømerker osv.), jernbaner, kraftforsyning, telekommunikasjonsmidler (inkl. bredbånd), vann- og avløpsnett (kloakkanlegg) og avfallshåndtering.

Infrastrukturen må overvåkes, styres og vedlikeholdes. Det siste blir mer og mer aktuelt etter som infrastrukturen blir eldre, og i land som Norge er mange bekymret for et voksende vedlikeholdsetterslep. I 2010 ble dette beregnet til over 800 milliarder kr for offentlige bygg og anlegg. For nasjonale infrastrukturer i Norge er myndighetsansvaret fordelt på de enkelte transportetatene som Statens vegvesen, Jernbaneverket, Kystverket og Avinor.

På en skala (1-7) for infrastrukturens kvalitet topper Sveits (6,7), Singapore og Tyskland (6,6) og Frankrike (6,5). Sist ligger Tsjad (1,5). Norge er nr. 20 (5,5).

En byregion har vi dersom infrastrukturen er så bra at landlige steder (eller andre byer) rundt byen kan benytte seg av byens servicetilbud og jobbe der, jf. pendling.

## Bærekraftig infrastruktur
Bygging og vedlikehold av infrastrukturen krever store ressurser. Ofte har valget av infrastruktur avgjørende betydning for helse og miljø, og slike spørsmål er ofte svært omstridt. Eksempler fra Norge er privatbilisme kontra kollektivtransport og sykkel, fly/høyhastighetstog, gasskraftverk/vindturbiner/energieffektivisering, kraftmaster kontra jordkabler eller sjøkabler.

Hensikten med forskningen innen bærekraftig infrastruktur er å danne grunnlaget for å utvikle nye strategier og teknologier for konstruksjon av bygninger og tilhørende infrastruktur, tilpasset forventede klimaendringer og fremtidige behov for redusert utslipp og gjenbruk av ressurser.

## Referanser


## Eksterne lenker
* 
* Forskning – Forskning innen bærekraftig infrastruktur
Janteloven

**Janteloven** er en tekst skrevet av forfatteren Aksel Sandemose i 1933, og ble først presentert i verket *[[En flyktning krysser sitt spor]]*. Denne teksten gir et godt bilde av «menneskenes iboende ondskap og evne til å trykke hverandre ned», som Aksel Sandemose mente preget menneskene fra deres første samhandling.

Janteloven lyder slik:

# Du skal ikke tro at du *er* noe.
# Du skal ikke tro at du er like så meget som *oss*.
# Du skal ikke tro du er klokere enn *oss*.
# Du skal ikke innbille deg du er bedre enn *oss*.
# Du skal ikke tro du vet mere enn *oss*.
# Du skal ikke tro du er mere enn *oss*.
# Du skal ikke tro at *du* duger til noe.
# Du skal ikke le av *oss*.
# Du skal ikke tro at noen bryr seg om *deg*.
# Du skal ikke tro at du kan lære *oss* noe.

Senere i boken kommer Sandemose opp med et 11. bud: Du tror kanskje ikke at jeg vet noe om *deg*?

Sandemose sa dette om Jante: «Jante og Nykøbing er den samme by, så længe det gælder omridsene, naturen, de døde ting. Menneskene kan man lige så godt henføre til Ribe eller Arendal». I den kommenterte utgaven av romanen fra 1955 skriver Sandemose i forordet (s.13) om Jante: «Det viser seg kanskje best ved at mange har kjent igjen sitt eget hjemsted, -notorisk er det hendt med folk fra Arendal, Kristiansund, Tromsø og Viborg.»

## Andre jantelover
Mange land har formulert prinsipper som har samme effekt som janteloven. For eksempel i Australia og New Zealand har høy valmue-syndromet (engelsk: *tall poppy syndrome*), som går ut på at blomster som vokser høyere enn omkringliggende blomster blir kuttet ned. Japansk kultur har et ordtak for at «spiker som stikker opp må slås ned».

## Se også
* Høy valmue-syndromet (*tall poppy syndrome*), beslektet uttrykk

## Referanser
Nettverk

**Nettverk** er et system av samhandlende komponenter. Slike systemer kan ha vidt forskjellige formål og karakteristika. Noen eksempler:

## Infrastruktur
* Datanettverk (flere datamaskiner koblet sammen i nettverk).
* Kraftdistribusjonsnett (elektrisitetsdistribusjon)
* Rørnett (vannforsyning, kloakk, gassforsyning, gass- og oljetransport).
* Telekommunikasjonsnett
* Transportnett som sammenbindinger av endepunkter i vei, jernbanestrekninger, båtruter, flyruter

## Teknologi
* Digitalt nettverk – en sammenkopling av digitale (binære) nettverk, for realisering av kombinatorisk eller sekvensiell logikk.
* Elektrisk krets
* Kunstig nevralt nettverk, struktur for å modellere biologiske nettverk av nerveceller.

## Annet
* Biologisk nevralt nettverk, en gruppe nerveceller (nevroner) som utfører en spesifikk funksjon
* Kringkastingsnettverk, medieorganisasjon som distribuerer innhold fra en sentralisert kilde
* Næringsvev eller næringsnett, innen biologi et nettverk av næringskjeder
* Sosialt nettverk og forretningsnettverk og entreprenørnettverk, retninger innen fagfeltene sosiologi og økonomi
** Kriminelt nettverk
** Nettverksbygging eller nettoppbygging, uformelle møter mellom mennesker, for eksempel i Gutteklubben Grei
** Seksuelt nettverk

## Se også
* Nevralt nettverk (peker)
Qt Development Frameworks

**Qt Software** (tidligere **Trolltech**) er et norsk programvareselskap stiftet i 1994 som **Quasar Technologies** av Haavard Nord og Eirik Chambe-Eng. I juni 2008 ble selskapet kjøpt opp av Nokia, og i april 2011 solgt til finske Digia.

Selskapet hadde da det ble kjøpt opp om lag 250 ansatte og produserte og markedsførte to produkter: Qt og Qtopia.  Qt Software hadde hovedkontor i Oslo, i tillegg til kontorer i Redwood City, California i USA, Brisbane i Australia, Beijing i Kina og i Berlin og München i Tyskland. Qt Software utviklet og distribuerte unike produkter som var og er i bruk i en stor mengde programmerings- og utviklingsbedrifter for programvare. Qt Software baserte også sin forretningsmodell rundt åpen kildekode-tankegang. 

Selskapet gikk på børs i Oslo juli 2006. I januar 2008 la Nokia inn et bud på Trolltech – tilbudsummen var kr. 16 pr. aksje, om lag 104 millioner euro, og dette ble godtatt av styret i Trolltech. I mars 2011 overdro Nokia rettigheter for kommersiell støtte og lisensiering av Qt til finske Digia og i september 2012 ble alle rettigeter og personell knyttet til Qt overdratt til Digia.
## Produkter
Qt er et av de mange applikasjonsrammeverk for C++ og andre programmeringsspråk, som kan benyttes til å skrive vindusapplikasjoner som vil kunne kompilere og kjøre på flere plattformer, som Windows, Linux, Unix, embedded Linux og Mac OS X. Qt er brukt i tusenvis av applikasjoner, og er blant annet grunnlaget for desktop-miljøet KDE for Linux og *nix.

Qtopia er en applikasjonsplattform for embedded Linux og er blant annet brukt i flere Linux-baserte PDAer.

Qt Software har også utviklet Greenphone, en mobiltelefon som opererer utelukkende med åpen programvare. Fra og med 22. oktober 2007 har Qt Software derimot sluttet produksjonen av denne mobiltelefonen, ettersom den først og fremst var ment som en demonstrasjon for Qtopia, og anbefaler heller å se til Neo 1973 som også støtter Qtopia.

## Referanser


## Eksterne lenker
*
Organisk forbindelse

**Organiske forbindelser** er i hovedsak alle kjemiske forbindelser som inneholder karbon og hydrogen bundet sammen. Organiske forbindelser kan også betraktes som kjemiske sammensetninger inneholdende *redusert* (i motsetning til oksidert) karbon (se oksidasjon og reduksjon). Mange organiske forbindelser er også viktige innen biokjemi.

Enkelte forbindelser er uorganiske til tross for at karbon inngår i strukturformelen. Eksempler på disse er karbonsyre og karbonat.

Skillet mellom organisk kjemi og uorganisk kjemi har historisk bakgrunn og er knyttet til en tid da man skilte forbindelser fra hverandre basert på om de fantes i levende organismer eller ikke.

Organiske syrer er organiske forbindelser.

Organiske forbindelser kan deles inn i ulike klasser, som alifatiske (kjeder av karbonatom), aromatiske og hetrosykliske (hvor ringen inneholder et eller flere ikke-karbonatom) forbindelser.
## Se også
* Organisk kjemi

## Referanser
Helgøya

**Helgøya** kan sikte til
* Helgøya (Karlsøy) &ndash; ei øy i Karlsøy på 43&nbsp;km² og delvis fraflyttet. Før 1964 var øya en del av Helgøy kommune.
* Helgøya (Ringsaker) &ndash; ei øy i Mjøsa i Ringsaker på 18,34&nbsp;km².
* Helgøya i øygruppa Ny-Hellesund i Søgne.
* Helgøy (Finnøy) &ndash; ei øy i Finnøy.
Botho zu Eulenburg

**Botho zu Eulenburg** (født 31. juli 1831 i Wicken ved Bartenstein, daværende Øst-Preussen,  død 5. november 1912 i Berlin) var en prøyssisk greve og statsmann. 

Som innenriksminister under Bismarck igangsatte han en rekke anti-sosialistiske tiltak i 1878. Han var Preussens statsminister i et kort tidsrom på 1890-tallet, og var den siste statsministeren i Preussen som ikke også var tysk kansler inntil Paul Hirsch i 1918. Eulenburg ble gravlagt på gravlundene ved Halleporten.

## Referanser
Zweig

Personer med **Zweig** som etternavn:

* Arnold Zweig (1887&ndash;1968), tysk forfatter og anti-krigs aktivist.
* Stefan Zweig (1881&ndash;1942), østerriksk romanforfatter, dramatiker, journalist og biograf.
* Stefanie Zweig (1932&ndash;2014), tysk forfatterinne.
Leo von Caprivi

**Georg Leo von Caprivi de Caprara de Montecuccoli** (født 24. februar 1831 i Charlottenburg i dagens Berlin, død 6. februar 1899 i Skyren i Brandenburg) var en tysk offiser og politiker. Han etterfulgte Otto von Bismarck som Tysklands andre kansler i 1890, en stilling han holdt til 1894. Han var både general i hæren og viseadmiral i marinen.

## Liv og virke
### Bakgrunn
Caprivi var av slovensk opprinnelse. Familien, med det opprinnelige navnet *Kopriva*, stammet fra Koprivnik i Kočevski Rog, men hadde senere slått seg ned i Schlesien i Preussen. Han var eldste sønn av den prøyssiske *Obertribunalrat* og *[[Syndikus|Kronsyndikus]]* Leopold von Caprivi (1797–1865), medlem av *[[Preußisches Herrenhaus]]*, og hans hustru Emilie Köpke (1803–1871). Moren stammet fra et borgerlig hjem. Faren var teologiprofessor og leder for Berlinisches Gymnasium zum Grauen Kloster Gustav Köpke.

### Karriere
Caprivi gikk i 1849 inn i hæren, og deltok i krigene mot Østerrike i 1866 og mot Frankrike i 1870. Etter hvert ble han general i infanteriet og stabssjef. Mellom 1883 og 1888 var han sjef for admiralitetet.

Caprivi ble i 1890 Bismarcks etterfølger som prøyssisk ministerpresident og tysk kansler. Leo von Caprivis regjering var preget av en ny kurs i både utenriks- og innenrikspolitikken. Han forsonte seg med sosialdemokratene, som hadde vært Bismarcks bitreste fiender. Videre førte han en pro-britisk utenrikspolitikk. Dette kom blant annet til uttrykk gjennom Zanzibartraktaten, hvor britene avstod Helgoland (nå i Schleswig-Holstein) og Caprivistripen (i dagens Namibia) til Tyskland i bytte mot at Tyskland gav opp krav på Zanzibar og deler av Betschuanaland. Med denne politikken skapte han seg fiender blant kolonialisme-forkjempere, og med sin frihandelspolitikk også blant konservative landbruksfolk.

I hans regjeringstid ble den såkalte «gjenforsikringsavtalen» ikke fornyet. Avtalen var resultatet av Bismarcks forsøk på å opprettholde en allianse med Russland etter at Trekeiserforbundet (Tyskland, Russland og Østerrike-Ungarn) brøt sammen, noe som hadde ødelagt balansen i Bismarcks alliansesystem.

I 1892 måtte han gå av som prøyssisk statsminister etter å ha tapt en avstemning i det prøyssiske parlamentet om en utdannelseslov. Dette førte til en lite gunstig deling av makten mellom kansleren og etterfølgeren som prøyssisk statsminister, Botho zu Eulenburg. De ble i 1894 begge etterfulgt av fyrst Chlodwig zu Hohenlohe-Schillingsfürst.

En politiske årsak til Caprivis avgang som kansler var uenighet mellom ham og keiseren, om lovforslagene som skulle undertrykke sosialdemokratene, de såkalte Umsturzvorlage.SPD var partiet som ble knyttet til omveltning (Umsturz). Caprivi ønsket ikke å fremme forslagene (Vorlage) for Riksdagen, da han ikke regnet med de ville gå igjennom.

## Se også
* Caprivi-stripen i Namibia, oppkalt etter Leo von Caprivi
* Leo von Caprivis regjering

## Referanser
Rune

:*Annen betydning: [[Runer]]*

**Rune** er et mannsnavn med opprinnelse i det norrøne ordet *rún* som betyr «hemmelighet».

## Utbredelse
Rune er et vanlig navn både i Norge og Sverige. Det er også noe brukt i Danmark. Formen *Rúni* er vanlig på Færøyene.

|}

Navnet er kjent i Norge fra 1300-tallet. Navnet var blant de mest populære navnene på nyfødte gutter i Norge i perioden ca. 1950&ndash;1980.

## Kjente personer med navnet
* Rune Slagstad (1945&ndash;), norsk redaktør, sosiolog, historiker og rettsteoretiker; tidligere nestleder i SV
* Rune Gerhardsen (1946&ndash;2021), norsk politiker i Ap og skøytepresident
* Rune Larsen (1948&ndash;), norsk musiker, programleder og produsent
* Rune Belsvik (1956&ndash;), norsk forfatter
* Rune Rudberg (1961&ndash;), norsk dansebandmusiker
* Rune Bratseth (1961&ndash;), norsk tidligere landslagsspiller i fotball
* Rune Djurhuus (1970&ndash;), norsk sjakkspiller
* Rune Stordal (1979&ndash;), norsk skøyteløper

## Se også
* Runer

## Referanser


## Eksterne lenker
*
Hustad leir

**Hustad leir** ligger ytterst ved Hustadvika i Hustadvika kommune i Møre og Romsdal. Hustad fungerte fra 1950 til 2004 som arbeidsleir, administrasjons- og opplæringsinstitusjon for sivilt vernepliktige, det vil si militærnektere, fra Vestlandet, Trøndelag og Nord-Norge. Hustad leir omfatter i dag Hustad fengsel og Nasjonalt senter for automatisk trafikkontroll (ATK). Leiren eies av Justis- og beredskapsdepartementet.

## Historikk
Fra 1946 var Hustad leir straffarbeidsleir og politisk omskoleringsanstalt for landssvikdømte fra rettsoppgjøret etter andre verdenskrig. I 1950 ble leiren omgjort til arbeidsleir for militærnektere i Norge. Sivilarbeiderne ble først satt til å arbeide for bøndene i Fræna og på leirens eget gårdsbruk, men mange protesterte og var misfornøyde med arbeidsinnholdet. De ønsket seg en mer meningsfull tjeneste med mulighet for å arbeide for fred og global rettferdighet. Med dette begynte kampen for en forskole for sivilarbeidere, en skole som på sikt skulle bli en allmenn utdanningsinstitusjon for samfunnsrelevant freds- og ikkevoldskamp i Norge. *Forskolen for sivile tjenestepliktige* ble omsider satt i gang høsten 1984, men ble nedlagt i 2002. Satsingsområdet til Siviltjenesteadministrasjonen på Hustad var volds- og konfliktforebyggende tiltak blant unge (VOKT). 

Den 15. november 2004 ble siviltjenesteadministrasjonen ved Hustad leir lagt ned. Leiren ble fra 1. januar 2005 isteden omgjort til Nasjonalt senter for automatisk trafikkontroll (ATK), som fikk ansvar for «fotoboksene» langs landets veier, og til Hustad fengsel, et erstatningsfengsel for det gamle kretsfengselet i Molde. Oppgavene *Siviltjenesteadministrasjonen Hustad* hadde hatt, ble overført til *[[Dillingøy leir|Siviltjenesteadministrasjonen Dillingøy]]* på Dillingøy i Østfold. De tidligere ansatte ved leiren fikk tilbud om å fortsette i de nye institusjonene på stedet.

## Se også
*Hustad fengsel
*Siviltjenesteadministrasjonen Dillingøy
*Siviltjeneste

## Referanser


## Eksterne lenker
* Aldri glemme Hustad leir &ndash; rapport fra Hustad leir i Studvest, 31. oktober 2001
Hallvard Flatland

**Hallvard Bergfinn Flatland** (født 1957) er en norsk programleder og var en av grunnleggerne av TV-kanalen TVNorge. Han er far til Katarina Flatland. 

## Virke
Flatland startet i bladet Trav- og Galopp-Nytt i 1979. Han jobbet som travkommentator i NRK fra 1981 til 1986 og i TVNorge fra 1988 til 1994. Flatland var programleder for NRKs sendinger fra OL på Lillehammer i 1994. Han skapte gameshowet ''Casino'', og ledet dette på TVNorge fra 1989 til 1993 og på TV3 fra 2003 til 2004. I desember 2018 var han tilbake med 4 programmer av showet. 

I 2008 var han programleder for gameshowet *Power of 10*. I tillegg har han kommentert golf på Viasat. 

Høsten 2009 var han deltager i sesong 5 av *[[Skal vi danse (TV-program)|Skal vi danse]]* på TV&nbsp;2, og kom der på tredjeplass. I 2010 var han medstifter av produksjonsselskapet NordicStories. 

I 2013 ble Flatland behandlet for T-celle lymfom ved Rikshospitalet.

Hallvard Flatland vant årets ærespris under Gullruten 2014 på TV&nbsp;2.

## Dom for heleri
I september 2003 ble Flatland tiltalt av Økokrim for grovt heleri og hvitvasking av penger i forbindelse med en overføring på  amerikanske dollar til Atle Hamres bankkonto i Monaco. Økokrim mente det var hvitvasking av penger som Hamre fikk fra skipsreder Thor Christensen i forbindelse med utpressingen mot ham.

Høsten 2003 ble Flatland frikjent for hvitvasking i Oslo tingrett, men han ble pålagt å sone 30 dager på grunn av falsk politiforklaring. Frikjennelsen i tingretten ble anket av Økokrim, og Flatland ble i 2004 dømt av Borgarting lagmannsrett til seks måneders fengsel, hvorav to måneder betinget, og inndragning av  kroner for uaktsomt heleri. Flatland anket, men Høyesteretts kjæremålsutvalg avviste anken. Selv betegnet Flatland saken som et justismord.

## TV-programmer
Flatland har vært programleder i følgende TV-programmer:
* Casino – TVNorge (1989–1993, 2018), TV3 (2003–2006)
* Sportsquiz – TVNorge (1991)
* Vindu mot Lillehammer – NRK-TV (1994)
* Fredagsbørsen – TV 2 (1999)
* Ditt livs sjanse – NRK1 (2000)
* Experimentet – TV3
* Power of 10 – TVNorge (2008)
* Landskampen – TV3 (2011)
* Forræder  – TV 2 (2022)

## Bibliografi
* 2005: *Alltid på en fredag*, Giga forlag, 

## Referanser


## Eksterne lenker
* 
*
Tresteg

**Tresteg** er en øvelse i friidrett der de konkurrerende med tre påfølgende sprang (et hink, et steg og et avsluttende hopp) skal nå lengst mulig og lande i en sandgrop. Hopperen løper mot hoppgropen på en tilløpsbane og satser fra en planke. I satsøyeblikket skal ingen del av foten berøre bakken etter planken. Skjer dette, underkjennes hoppet, såkalt overtramp. Vanligvis har deltakerne seks forsøk hver i løpet av en konkurranse.

Tresteg er en gren i de olympiske leker og inngår i alle store mesterskap. Tresteg for herrer har vært med i samtlige moderne olympiske leker fra starten i 1896 i Athen, tresteg for kvinner kom med hundre år senere under OL 1996 i Atlanta.

## Rekorder
### Utendørs

### Innendørs

## Referanser
Oskar Lafontaine

**Oskar Lafontaine** (født 1943) er en tysk politiker, opprinnelig for SPD, siden for WASG og die Linke. Han var fra 1998 til 1999 føderal finansminister i Gerhard Schröders første regjering.  Fra 1985 til 1998 var han ministerpresident i Saarland og fra 1995 til 1999 formann for SPD.
## Liv og virke
### Bakgrunn
Oskar Lafontaine ble født den 16. september 1943 i Saarlautern-Roden i Tyskland, i en katolsk håndverkerfamilie som sønn av en baker. Han har en tvillingbror ved navn Hans. Faren, Hans senior, falt 29 år gammel i april 1944 i kamp under annen verdenskrig; barna ble aldri kjent med ham. Barndommen tilbragte Lafontaine i Dillingen, dit hans mor Katharina Lafontaine, født Ferner (død 2006), var flyttet etter farens død og etterhvert fikk seg arbeid som sekretær.

Han bodde på katolsk internatskole, det biskoppelige konvikt i Prüm i Eifelfjellene, og gitt etter barneskolen der på det statlige Regino-gymnasium. Skole og internat gav en strengt konservativ og religiøs formasjon, og i 1962 tok han abitur. Som stipendiat for Cusanuswerk studerte fysikk i Bonn og Saarbrücken og avsluttet studiet i 1969 som diplomfysiker. Tema for hans diplomarbeid var dyrking av bariumtitanat-krystaller.

### Politisk karrière
Lafontaine tilhørte SPDs venstrefløy, mens Schröder tilhører høyrefløyen som assosierer seg med Tony Blairs *New Labour*. Den 11. mars 1999 trakk Lafontaine seg fra regjeringen og som partiformann fordi han hevdet det var mangel på samarbeide i Schröders kabinett. I 2004 gikk han ut og angrep den tyske sosialdemokratiske regjeringen på grunn av dens innstramminger og reformer av velferdsstaten, og sa at han ville vurdere å støtte opprettelsen av et nytt parti til venstre for SPD. Han meldte seg endelig ut av SPD i mai 2005, og sluttet seg til det nye venstrepartiet WASG.

Han var medlem av Saarlands landdag mellom 1970 og 1975 og fra 1985 til 1998. I 1994 og fra 1998 til 1999 var han medlem av det tyske parlamentet. Ved de føderale valgene i 2005 ble han innvalgt i parlamentet på nytt for samarbeidslisten i Nordrhein-Westfalen mellom WASG og Die Linkspartei (Venstrepartiet).

Han var fra 2007 til 2010 leder i det nye tyske venstrepartiet Die Linke, sammen med Lothar Bisky.

Lafontaine var tredje gang gift med Christa Müller og har med henne sønnen Carl Maurice (født 1997). Han kunngjorde 12. november 2011 at han sto i forhold til Sahra Wagenknecht, og de to giftet seg i 2014.

## Referanser


## Eksterne lenker
*
United Airlines

**United Air Lines, Inc** også kjent under varemerket **United Airlines** er et amerikansk flyselskap grunnlagt i 1934. Hovedkontoret er i Elk Grove Village, Illinois, USA. Selskapet har om lag 61&nbsp;000 ansatte og opererer 540 fly per januar 2002. Siden desember 2002 har selskapet operert under konkursbeskyttelse. United er som SAS medlem av Star Alliance. IATA-koden er **UA** og ICAO-koden **UAL**. 

## Historie
United var tidligere et datterselskap av Boeing og ble etablert som *Boeing Air Transport* i 1926 og omstrukturert til **United Air Lines** i 1934. To fly fra United Airlines ble kapret og brukt i terrorangrepet 11. september 2001.

United fusjonerte i 2012 med Continental Airlines og ble med det ett av verdens største flyselskap. På flyene står det «United» mens resten av logoen er Continentals tidligere. UAL var verdens største operatør av flytypene Douglas DC-8, Boeing 720 og Boeing 727. 

I november 2016 kunngjorde de at de ville lansere en ny billett, kalt *Basic Economy*, der passasjer må betale for å bruke hattehyllen. Denne billettypen skal i første omgang kunne brukes på utvalgte innenlandsruter i USA. United Airlines blir det første store selskapet som tar i bruk denne type billett.

I april 2017 ble en 69 år gammel passasjer på United-flyet fra Chicago til Louisville, Kentucky ble forslått da han ble fjernet med makt fra plassen sin og slept opp midtgangen. Dette fordi han nektet å gi fra seg plassen frivillig etter at United hadde overbooket flyet..

## Flåte
Pr. januar 2020 omfattet United Airlines flåte følgende fly:

## Galleri

Fil:6609-UAL-DC-6-NorthRampStapletonDEN.jpg|Design brukt frem til 1974.

Fil:UA744.jpg|Grå design brukt i perioden 1993 til 2004.
Fil:2010-07-15 B747 UnitedAirlines N182UA EDDF 01.jpg|Design fra 2004 til 2012


## Referanser


## Eksterne lenker
*
Molar (enhet)

**Molar konsentrasjon** (også kalt **molaritet**, **mengdekonsentrasjon** eller **stoffkonsentrasjon**) er et mål på konsentrasjonen av et kjemisk specie, spesielt av et oppløst stoff i en løsning, i form av mengde stoff per volumenhet løsning. I kjemi er den mest brukte enheten for molaritet antall mol per liter, med enhetssymbolet mol/L eller mol/dm3 i SI-enhet. En løsning med en konsentrasjon på 1 mol/L sies å være 1 **molar**, vanligvis betegnet som 1 M.

## Definisjon
Molar konsentrasjon eller molaritet er oftest uttrykt i enheter av mol oppløst stoff per liter løsning. For bruk i bredere applikasjoner er det definert som mengde stoff av oppløst stoff per volumenhet løsning, eller per volumenhet tilgjengelig for speciet, representert med små bokstaver c:

:c= {n \over V}={ N\over N_A V }={ 
c\over N_A }

Her er ***n*** mengden av det oppløste stoffet i mol, ***N*** er antall partikler som er tilstede i volumet ***V*** (i liter) av løsningen, og ***N<sub>A</sub>*** er Avogadro-konstanten, siden 2019 definert som nøyaktig 6,02214076×1023 mol−1. Forholdet {N \over V} er nummertettheten ***C***.

I termodynamikk er bruken av molar konsentrasjon ofte ikke praktisk fordi volumet av de fleste løsninger avhenger litt av temperaturen på grunn av termisk ekspansjon. Dette problemet løses vanligvis ved å introdusere temperaturkorreksjonsfaktorer, eller ved å bruke et temperaturuavhengig mål på konsentrasjon som molalitet.

Den resiproke mengden representerer fortynningen (volumet) som kan forekomme i Ostwalds fortynningslov.

### Formalitet eller analytisk konsentrasjon
Hvis en molekylær enhet dissosieres i løsning, refererer konsentrasjonen til den opprinnelige kjemiske formelen i løsning, den molare konsentrasjonen kalles noen ganger **formell konsentrasjon** eller **formalitet** (FA) eller **analytisk konsentrasjon** (cA). For eksempel, hvis en natriumkarbonatløsning (Na2CO3) har en formell konsentrasjon på c(Na2CO3) = 1 mol/L, er de molare konsentrasjonene c(Na+) = 2 mol/L og c(CO2-3) = 1 mol/L fordi saltet dissosieres til disse ionene.

## Enhet
I SI-systemet er den koherente enheten for molar konsentrasjon mol/m3. Dette er imidlertid upraktisk for de fleste laboratorieformål og mest kjemisk litteratur bruker tradisjonelt mol/dm3, som er det samme som mol/L. Denne tradisjonelle enheten kalles ofte en molar og betegnes med bokstaven M, for eksempel:

:mol/m3 = 10−3 mol/dm3 = 10−3 mol/L = 10−3 M = 1 mM = 1 mmol/L.

For å unngå forveksling med SI-prefikset mega, som har samme forkortelse, brukes også kapitél ᴍ eller kursiv *M* i tidsskrifter og lærebøker.

## Referanser
Nettsamfunn

Et **virtuelt samfunn**, **e-samfunn** eller **nettsamfunn** er en gruppe mennesker som i første rekke samhandler via et kommunikasjonsmedium som nyhetsbrev, telefon, e-post, sosial nettjeneste eller meldingstjeneste i stedet for å møtes ansikt til ansikt. Samhandlingen kan foregå for sosiale-, profesjonelle-, opplærings- eller andre formål. Dersom kommunikasjonen foregår ved hjelp av et datanett kalles dette for et *nettsamfunn*. Slike samfunn har også blitt en utfyllende form for kommunikasjon mellom mennesker som kjenner hverandre og omgås i andre sammenhenger.

Et nettsamfunn kan være så enkelt som en debattgruppe på Internett eller et nettsted hvor brukeren får skrive nyheter, meninger, legge ut filer, o.l. Det finnes også leksikon der brukerne selv redigerer innholdet slik som Wikipedia, noe som utgjør en egen **nettkultur**.

## Se også
*Virtuell virkelighet – Chat (Pratesamfunn) – Spill

## Litteratur
*Axel Bruns: *Blogs, Wikipedia, Second Life, and beyond &ndash; From Production to Produsage*. Peter Lang &ndash; ISBN 978-0-8204-8866-0
Leo V

**Leo V** er navnet på flere personer:

* Pave Leo V, romersk-katolsk pave (903)
* Keiser Leo V, bysantinsk keiser (813–820)
Blink (nettsamfunn)

**Blink** var et norsk nettsamfunn som eksisterte fra 2002 til 2011. Her kunne brukerne treffe nye mennesker, snakke om felles interesser og skrive sine egne nyheter og meninger. 

Blink var kanskje Norges første allmenne sosiale nettmedium og hadde 300 000 brukere på det meste. I 2006 møtte de sterk konkurranse fra norske Nettby og etter hvert også Facebook. Konkurransen førte til at mange av medlemmene forsvant over til konkurrentene. I januar 2011 hadde de kun 4000 medlemmer igjen, noe som ikke gav grunnlag for videre drift. Blink ble utviklet av DB Medialab for Dagbladet.no og ble lansert 1. februar 2002.
 
Nettstedet inneholdt (pr 22. mai 2006) 44&nbsp;285 ulike grupper med ulike temaer, alt fra fanklubber, meningsmålinger, politiske  diskusjoner til kåring av årets nisse og «blinker». Nettsamfunnet ble moderert av blinksmoderatorer, som var brukere av Blink med utvidede rettigheter.

## Historie
Utviklingsavdelingen i DB Medialab utviklet konsept og teknologi bak Blink siden 2001. Selskapet satte av store ressurser for å videreutvikle Blink. Flere fast ansatte moderatorer og dusinvis av frivillige sørget for å holde nettstedet mest mulig fritt for støy og misbruk.

Frem til 2006 var nettstedet kun tilgjengelig på adressen blink.dagbladet.no, men Dagbladet kjøpte domenet blink.no som var lettere å huske.

### Striden med Nettby
Etableringen av Nettby skjedde på en slik måte at den førte til en langvarig juridisk strid mellom VG og Dagbladet, som endte med et forlik der VG-selskapet Nettby Community måtte betale 24 millioner til DB Medialab. DB Medialab gikk til sak mot programmerer Fredrik Kristiansen og VG Multimedia i 2008. Kristiansen jobbet i DB Medialab fra 2000 til våren 2006 og var sentral i oppbyggingen av Dagbladets nettsamfunn Blink, før han gikk over til VG Multimedia og på kort tid bygget opp Nettby. Dagbladet mente blant annet at Kristiansen opptrådte illojalt, og at han stjal med seg Blinks kildekode. Blink ble nærmest utradert da VG startet Nettby, og partene har vært svært uenige om hvor stort tapet har vært for Dagbladet.http://www.dagbladet.no/2010/08/20/kultur/vg/dagbladet/nettby/13045211/

## B-post
Blinksamfunnet hadde et eget internt beskjedsystem kalt *b-post*. Dette gjorde det mulig for brukerne av Blink å sende meldinger til andre *blinkere*. Innretningen kan sammenlignes med elektroniske forums 'personlige meldinger'. *B-post* skilte seg likevel fra disse ved at meldingsystemet hadde et unikt, velkjent navn, samt at det ble benyttet av et stort antall brukere. I denne forbindelse lignet *b-post* på ordinær e-post, selv om teknologien og infrastrukturen ikke var sammenfallende.

## Blink Tidende
Dette var nettavisa for samfunnet i Blink City. En interaktiv avis som tok pulsen på Blink og dets relaterte saker. Skribentene i gruppen var enten ansatte skribenter BT eller tilhørte BTs gruppe med freelance-skribenter. Disse var vanlige blinkere. BT ble opprettet 29. mars 2004.

## Referanser


## Eksterne lenker
* Blink
Jørgen

**Jørgen** er en variant av Georg som er en korform av det greske mannsnavnet *&#915;&#949;&#974;&#961;&#947;&#953;&#959;&#962;* (*Geôrgios*). Navnet *Geôrgios* er satt sammen av *geô*, «jord», og *ergo*, «å arbeide», og betyr altså «en som dyrker jorda» eller ganske enkelt bonde. Det ydmyke navnet spredte seg med kristendommen, og har fått forskjellig form i de fleste europeiske landene. Det er òg kommet til Norge i nyere tid, i form av Georg. Navnet har òg kvinnelige utgaver. De som tilsvarer Jørgen er Jørgine og Jørga.

## Utbredelse
*Jørgenn* var et vanlig mannsnavn i Norge på 1500-tallet. Over 260 personer med navnet er nevnt i Norske Lensrekneskapsbøker 1548-1567.
*Jørgen* var blant de mest populære navnene på guttebarn født i Norge på 1700- og 1800-tallet og igjen på 1990-tallet.

I Danmark var *Jørgen* et svært populært navn på guttebarn født i perioden ca. 1920–1960.

I Sverige var *Jörgen* mest brukt fra 1930-årene til 1970-årene.

Det var i 2007 10 553 menn som har Jørgen til fornavn i Norge. 

|}

## Utenlandske varianter

* Engelsk: **[[George]]**
* Fransk: **Georges**
* Dansk-norsk: **Jørgen (gjennom nedertysk: Jörgen)**
* Gresk: **Γεώργιος** (**Geôrgios**)
* Italiensk: **Giorgio**
* Katalansk: **Jordi**
* Litauisk: **Jurgis**
* Russisk: **Георгий** (**Georgij**)
* Spansk: **Jorge**
* Svensk: **Göran**, **Örjan**
* Tysk: **Georg**, **Jörg**, **Jürgen**
* Ungarsk: **György**
* Tsjekkisk: **[[Jiří]]**

## Kjente personer med navnet
Personene i listen er ordnet kronologisk etter fødselsår.
* Jørgen Moe (1813–1882), norsk biskop og eventyrsamler
* Jørgen Løvland (1848–1922), norsk redaktør og politiker
* Jørgen Juve (1906–1983), fotballspiller, kaptein på Bronselaget
* Jørgen Jæger (f. 1946), norsk krimforfatter
* Jørgen Kosmo (1947–2017), norsk politiker og tidligere statsråd
* Jørgen Langhelle (1965–2021), norsk skuespiller
* Jörgen Brink (f. 1974), svensk skiløper
* Jørgen Aukland (f. 1975), norsk skiløper
* Jørgen Rostrup (f. 1978), norsk orienteringsløper
* Jørgen Nordeng (f. 1978), norsk rapper. Artistnavn Jørg1 eller joddski

## Referanser


## Eksterne lenker
*
Uriel Acosta

**Uriel Acosta** (født 1585, død 1640) var en portugisisk filosof av jødisk opphav.

Acosta ble født i Porto i Portugal i 1585 som Gabriel da Costa. Familien hans var jødisk, men hadde konvertert til katolisismen. Uriel Acosta overtalte familien til å gå tilbake til jødedommen, og de måtte flytte til Amsterdam. På grunn av sin heretiske filosofi ble han (som også Baruch de Spinoza) bannlyst av den jødiske menigheten. Etter en svært fornedrende seremoni da han søkte forsoning med menigheten begikk han selvmord i 1640.

## Referanser
Boris Spasskij

**Boris Vasiljevitsj Spasskij** (1937-2025) var en russisk og fransk sjakkspiller og verdensmester. Han representerte opprinnelig Sovjetunionen, men flyttet i 1975 til Frankrike og ble fransk statsborger. Han fikk VM-tittelen etter å ha slått Tigran Petrosjan i en VM-kamp i 1969. Han beholdt tittelen til 1972, da han ble beseiret av amerikaneren Bobby Fischer i Reykjavík. Kampen hadde stor symbolverdi som en strid mellom USA og Sovjetunionen under den kalde krigen, og ble kalt århundrets sjakkkamp. Spasskij og Fischer var begge vidunderbarn. Spasskij nektet å melde seg inn i kommunispartiet.

Spasskij døde i Moskva 27. februar 2025.

## Fotnoter

## Referanser


## Eksterne lenker
* 
* 
* 
*  60 kritiske stillinger fra Spasskijs partier
Bye

Personer med **Bye** som etternavn:

* Anders Bye, norsk dramatiker
* Anders Bye, norsk komiker (Bye & Rønning)
* Arne Bye, norsk tegneserieskaper
* Erik Bye, norsk TV- og kultur-personlighet
* Per Birger Lilja Bye, norsk fotograf
Lomma full av regn

**Lomma full av regn** er en tegneserie av Jason som kom ut i 1995. Den fikk Sproingprisen for beste norske tegneserie i 1995, og ble i 1999 kåret til tidenes beste tegneseriealbum noensinne av det norske tegneseriemagasinet TEGN. Albumet var i stor grad Jasons gjennombrudd som serieskaper, selv om det ikke førte til at han ble kjent utenfor tegneseriemiljøet.

## Sammendrag
En mann blir gravd ned i ørkenen av en såpebobleblåsende mann. Etter den såpebobleblåsende mannen har dratt blir den andre mannen reddet av en struts, og han begynner på reisen derfra. Samtidig i en by møtes en gutt og en jente da gutten faller av sykkelen og hun hjelper ham opp. De er ensomme begge to, men de blir godt kjent med hverandre. De fortsetter med å treffe hverandre og snakke om livet. De forelsker seg. Gutten jobber som polititegner og tegner til stadighet et romvesen som stadig raner forskjellige banker. En dag forteller jenta at hun tidligere hadde en overbeskyttende kjæreste som fortsatt tror han eier henne. Hun forteller at gamlekjæresten en gang skrøt av at han hadde som jobb å få mennesker til å forsvinne. Så får man se en såpebobleblåsende mann med solbriller som henger en mann.

En dag gutten og jenta sitter sammen og prater, ringer politikammeret til gutten og forteller at det har skjedd et nytt ran og at de har bruk for ham. Han drar til politistasjonen bare for å få beskjed om at de ikke har ringt etter ham. På vei ut på gaten igjen møter han den såpebobleblåsende mannen som truer ham på livet. Gutten får gå i siste liten. Sammen bestemmer gutten og jenta at de skal rømme, og hun finner frem en koffert full med penger som hun har gjemt unna for gamlekjæresten. De drar til Påskeøya.

På Påskeøya møter de romvesenet som stjeler alle pengene. Når han får vite at gutten har tegnet alle tegningene av ham blir han henrykt og ber om autografen. De har det fint på øya hvor de lever i fred en lang stund. Til slutt greier dessverre den såpebobleblåsende mannen å oppspore dem og han truer dem med en pistol. Akkurat når han skal til å skyte hopper den mannen som vi så ble gravd ned tidligere i boken opp og tar livet av den såpebobleblåsende mannen.

## Eksterne lenker
* Anmeldelse av Morten Harper
* Anmeldelse hos tegneserier.no
Jørgine

**Jørgine** er den kvinnelige formen av mannsnavnet Jørgen, dannet ved å legge til endelsen -ine.

## Utbredelse
I motsetning til mannsnavnet er Jørgine svært lite brukt i Norge, 156 personer bar dette navnet per 1. januar 2004. Det er noe mer populært i Danmark, og var også mye mer brukt i tidligere tider. Jørgine var et populært navn på norske jentebarn på midten av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Jørgine Abildgaard
* Jørgine Boomer, husmannsjenta fra Bøverdalen som ble vertinne på hotell Waldorf Astoria i New York
* "Funkygine", Jørgine Massa Vasstrand

## Annen bruk av navnet
*Jørgine* er navnet på en roman av nobelprisvinneren Johannes V. Jensen. Navnet finnes også i en gammel dansk sang av Jeppe Aakjær om ei jente som lar seg friste: *Jørgine var en pige alt ud af bondestand*

## Referanser


## Eksterne lenker
*
Transvaalkrigen

**Transvaalkrigen** (også kalt **første boerkrig**) ble utkjempet 1880–1881 mellom boere og britiske styrker i Sør-Afrika.

Foranledningen var Theophilus Shepstones annektering av Transvaal i 1877 etter zulukrigen. Boerne, sørafrikanere hovedsakelig av nederlandsk avstamning, protesterte kraftig mot dette, og i 1880 gjorde de opprør. Krigen tok en annen vending enn britene hadde ventet da boerne drev geriljavirksomhet og påførte de britiske styrkene forholdsvis store tap ved bruk av skarpskyttere.

En britisk styrke under George Pomeroy-Collery ble beseiret i slaget ved Majuba Hill i februar 1881, og boerne fikk selvstyre i Transvaal.

## Se også
*Boerkrigen

## Referanser


## Eksterne lenker
*
Jan Åge Fjørtoft

**Jan Åge Fjørtoft** (født 10. januar 1967 i Ålesund) er en norsk tidligere fotballspiller, fotballtrener og sportskommentator.

## Biografi
### Som spiller
Som fotballspiller var han en målfarlig spiss som spilte for en rekke forskjellige klubber i Norge, Østerrike, England og Tyskland. 

Han spilte 71 landskamper for Norge (hvorav 10 som kaptein), og scoret 20 mål. På landslaget huskes han for målet borte mot Polen den 13. oktober 1993, der han brukte «Fjørtoft-finten» og ga Norge ledelsen 2–0. Norge kvalifisert seg med det til VM i fotball i 1994 for første gang siden 1938.
Fjørtoft var Norges foretrukne spiss i kvalifisering til EM i fotball 1996 hvor han startet alle kampene. Hans siste kamp på landslaget var i september 1996, selv om han var med i spillertroppene også etter dette. Han la opp som spiller i 2002.

### Etter endt spillerkarriere
Han jobbet en periode som ekspertkommentator for NRK, men sluttet i jobben da han ble manager for Lillestrøm, der han var fra 2004 til 2008.

I slutten av 2006 var han midlertidig trener for Lillestrøm, fra Uwe Rösler gikk av til Tom Nordlie overtok som trener. I denne perioden spilte klubben seks kamper i Royal League, med tre seirer og tre uavgjorte.

Mens han var manager i klubben, var Lillestrøm tapende finalist i cupfinalen i 2005 og Royal League-finalen 2006, men vant cupfinalen og ble Norgesmester i fotball i 2007.

Fjørtoft har jobbet med Champions League for Viasat siden 2004. De første åtte årene som programleder, men de siste årene har han vært intervjuer på indre- bane.

Fjørtoft var styreformann for MTG United for Peace, en stiftelse som arrangerer turneringer for barn i 12 land og som har hvert år en turnering i Oslo hvor 150 barn fra 12 nasjoner deltar. Målet er å bruke fotball til å skape forståelse og toleranse mellom barn fra forskjellige land og kulturer.

Siden 2008 har Fjørtoft vært tilknyttet Norges Fotballforbund hvor han har jobbet med forskjellige prosjekter. Fjørtoft har vært med fra starten på "Handshake for Peace" i nært samarbeid med mannen bak prosjektet, Kjetil Siem. I 2014 ble Fjørtoft utnevnt som Internasjonal Rådgiver for det norske herrelandslaget i fotball.

I januar 2015 ble Fjørtoft utnevnt av Kulturminister Widvey til å lede et strategisk utvalg som skal gi Regjeringen råd på hvilke måte de best kan bruke idretten i det norske samfunnet.

## Annet
Sesongen 2009–2010 stemte leserne av lokalavisen *Swindon Advertiser* fram sitt favorittlag gjennom tidene og Fjørtoft ble stemt fram som tidenes beste spiss på Swindon Town.

## Litteratur

* Berthelsen, I., Berglund, T. H. og Odden, I.: *Oppslagsbok om norsk fotball.*
* Fjørtoft, Jan Åge (1997). *Elsket og hatet.* Familievennen forlag.

## Referanser


## Eksterne lenker
* 
*